|  |  |  |  |  |  |  |
| --- | --- | --- | --- | --- | --- | --- |
| Številka: | | | 35022-4/2023-2560-11 |  | | |
| Datum: | | | 18. 12. 2023 |
| **GENERALNI SEKRETARIAT**  **VLADE REPUBLIKE SLOVENIJE**  [gp.gs@gov.si](mailto:gp.gs@gov.si) | | | |
| ZADEVA: | | | **Soglasje k pobudi Občine Lenart za načrtovanje v območju Državnega lokacijskega načrta za avtocesto na odseku Lenart–Spodnja Senarska** | | | |
| 1. | Predlog sklepov vlade: | | | | | |
| Na podlagi tretjega odstavka 89. člena Zakona o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) je Vlada Republike Slovenije na … seji dne … pod točko … sprejela naslednji  SKLEP:   1. Vlada Republike Slovenije je izdala Občini Lenart soglasje za načrtovanje prostorskih ureditev lokalnega pomena v območju Državnega lokacijskega načrta za avtocesto na odseku Lenart**–**Spodnja Senarska, na zemljiščih oziroma delih zemljišč s parc. št.:  * 717/3 in 735/2, obe v k. o. Zamarkova (550), ter * 230, 245/1 in 245/2, vsa v k. o. Varda (531).  1. Občina Lenart po sprejemu občinskega prostorskega načrta, s katerim bo načrtovala na zemljiščih iz prejšnje točke, pošlje izvod tega akta Vladi Republike Slovenije.   Prejmejo:   1. Občina Lenart ([obcina@lenart.si](mailto:obcina@lenart.si)), Trg osvoboditve 7, 2230 Lenart v Sl. goricah, 2. Ministrstvo za naravne vire in prostor ([gp.mnvp@gov.si](mailto:gp.mnvp@gov.si)): Direktorat za prostor in graditev, 3. Ministrstvo za infrastrukturo (gp.mzi@gov.si): Direktorat za ceste in cestni promet, 4. Ministrstvo za infrastrukturo. Direkcija RS za infrastrukturo (gp.drsi@gov.si); 5. Družba za avtoceste v Republiki Sloveniji d.d. ([gp@dars.si](mailto:gp@dars.si)).   V vednost:   1. Ministrstvo za finance ([gp.mf@gov.si](mailto:gp.mf@gov.si)); 2. Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); 3. Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | | | |
|  | | | | | | |
| 3.a | Osebe, odgovorne za strokovno pripravo in usklajenost gradiva: | | | | | |
| * Jože NOVAK, minister za naravne vire in prostor, * dr. Nataša BRATINA, v. d. generalnega direktorja Direktorata za prostor in graditev, * Ana VIDMAR, vodja Sektorja za državno prostorsko načrtovanje, * mag. Renata GORJUP, podsekretarka. | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | |
|  | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | |
|  | | | | | | |
| 5. | Kratek povzetek gradiva: | | | | | |
| Zakon o urejanju prostora (Uradni list RS, št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP) v 89. členu določa, da lahko občina pripravi občinski prostorski izvedbeni akt, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. Občina pošlje vladi pobudo za tako načrtovanje, ki jo predhodno uskladi z investitorjem ali upravljavcem, če so prostorske ureditve že zgrajene in predane v uporabo. Vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in s sklepom izda soglasje za pripravo občinskega prostorskega izvedbenega akta ali pobudo občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve.  Občina Lenart v sodelovanju z Direkcijo RS za infrastrukturo načrtuje drugačen potek obvozne ceste Lenarta, kot je bila načrtovana z državnim prostorskim načrtom (DPN) za avtocesto na odseku Lenart-Spodnja Senarska. Načrtovana obvoznica Lenart po novi trasi v zahodnem delu delno poteka preko zemljišč, ki so v območju DPN za avtocesto na odseku Lenart-Spodnja Senarska, zato mora občina za načrtovanje novega poteka obvozne ceste na teh zemljiščih v območju DPN pridobiti soglasje vlade. | | | | | | |
| 6. | | Presoja posledic: | | | | |
| a) | | na javnofinančna sredstva v višini, večji od 40 000 EUR v tekočem in naslednjih treh letih | | | NE | |
| b) | | na usklajenost slovenskega pravnega reda s pravnim redom Evropske unije | | | NE | |
| c) | | administrativne posledice | | | NE | |
| č) | | na gospodarstvo, posebej na mala in srednja podjetja ter konkurenčnost podjetij | | | NE | |
| d) | | na okolje, kar vključuje tudi prostorske in varstvene vidike | | | NE | |
| e) | | na socialno področje | | | NE | |
| f) | | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | NE | |
| 7.a | | **Predstavitve ocene finančnih posledic, višjih od 40 000 EUR:** | | | | |
|  | | | | | | |
| 7.b | **Predstavitev ocene finančnih posledic, nižjih od 40 000 EUR:** | | | | | |
| Sprejem sklepa nima nobenih finančnih posledic. | | | | | | |
| |  |  | | --- | --- | | **8. Predstavitev sodelovanja z združenji občin:** | | | Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | NE | | Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | |
| 9. | **Predstavitev sodelovanja javnosti:** | | | | | |
| Gradivo je bilo predhodno objavljeno na spletni strani predlagatelja | | | | | | NE |
| Razlogi za neobjavo:   * Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. * S sprejemom tega sklepa Vlada RS občini dovoljuje načrtovanje v območju, ki se ureja z državnim prostorskim aktom. | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | | DA | |
| 11. | Gradivo je uvrščeno v delovni program vlade: | | | | NE | |
|  | | | | | | |
|  | | | | | | | | |

**Jože NOVAK**

**MINISTER ZA NARAVNE VIRE IN PROSTOR**

**Priloge:**

‒ JEDRO GRADIVA 1: Obrazložitev.

JEDRO GRADIVA 1:

**O B R A Z L O Ž I T E V**

**SKLEPA VLADE REPUBLIKE SLOVENIJE**

**I. UVOD**

**Pravna podlaga za sprejem soglasja k pobudi Občine Lenart za načrtovanje v območju državnega prostorskega izvedbenega akta**

Zakon o urejanju prostora (Uradni list RS,  št. [199/21](http://www.uradni-list.si/1/objava.jsp?sop=2021-01-3971), [18/23](http://www.uradni-list.si/1/objava.jsp?sop=2023-01-0348) – ZDU-1O, [78/23](http://www.uradni-list.si/1/objava.jsp?sop=2023-01-2478) – ZUNPEOVE in [95/23](http://www.uradni-list.si/1/objava.jsp?sop=2023-01-2670) – ZIUOPZP; v nadaljnjem besedilu: ZUreP-3) v 89. členu določa, da lahko občina pripravi občinski prostorski izvedbeni akt v območju državnega prostorskega izvedbenega akta, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. O soglasju za tovrstno načrtovanje oziroma zavrnitvi soglasja odloča vlada na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji pripravo občinskega prostorskega izvedbenega akta v pobudi vladi. Soglasje vlade ne šteje za mnenje nosilca urejanja prostora k osnutku oziroma predlogu občinskega prostorskega izvedbenega akta niti za mnenje za sprejetje takega akta.

ZUreP-3 v 293. členu med drugim določa, da kot predpisi še naprej veljajo prostorski izvedbeni akti, ki se v skladu s četrtim odstavkom 266. člena ZUreP-2 štejejo za DPN.

Tretji odstavek 89. člena ZUreP-3 določa, da vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in v 90 dneh s sklepom izda soglasje za pripravo občinskega prostorskega izvedbenega akta ali soglasje k pobudi občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta ali druge usmeritve.

**II. VSEBINSKA OBRAZLOŽITEV POGLAVITNIH REŠITEV POBUDE OBČINE**

**1. Postopek**

Občina Lenart je z dopisom št. 3500-71/2007 z dne 24. 7. 2023 na Vlado RS posredovala pobudo za izdajo soglasja za pripravo občinskega prostorskega načrta in načrtovanje prostorskih ureditev lokalnega pomena v območju Uredbe o državnem lokacijskem načrtu za avtocesto na odseku Lenart - Spodnja Senarska (Uradni list RS, št. [109/04](http://www.uradni-list.si/1/objava.jsp?sop=2004-01-4545)).

Ministrstvo za naravne vire in prostor (v nadaljnjem besedilu: ministrstvo) je prejelo pobudo občine v nadaljnje reševanje s strani Generalnega sekretariata Vlade RS dne 24. 7. 2023 (št. dokumenta 35000-6/2023/2 z dne 24. 7. 2023), in dopolnjeno dne 6. 9. 2023 (št. dokumenta 35000-6/2023/4 z dne 6. 9. 2023).

**2. Ugotovitve**

Občina Lenart (v nadaljnjem besedilu: občina) načrtuje obvozno cesto v večji oddaljenosti od stanovanjskih površin in s spremenjenimi rešitvami, kot so bile načrtovane z državnim prostorskim načrtom za avtocestni odsek Lenart-Spodnja Senarska.

Načrtovane ureditve občine posegajo v delu tudi na območje Uredbe o državnem lokacijskem načrtu za avtocesto na odseku Lenart - Spodnja Senarska (Uradni list RS, št. [109/04](http://www.uradni-list.si/1/objava.jsp?sop=2004-01-4545)); v nadaljnjem besedilu: Uredba o DPN), na območje nadomestnega habitata – mrestišče.

Občina je v postopku priprave občinskega prostorskega načrta, ki ga vodi v skladu z ZPNačrt.

**2.1. Utemeljitev potrebe po poseganju v območje državnega prostorskega izvedbenega akta in opis načrtovanih prostorskih ureditev iz pristojnosti občine**

Na območju občine Lenart sta v veljavi dve uredbi o državnih prostorskih načrtih, za odsek avtoceste Maribor-Lenart in odsek Lenart-Spodnja Senarska. S slednjim je bila načrtovana tudi priključna cesta oziroma obvoznica Lenart, ki ob izgradnji avtoceste ni bila izvedena. Ker bi z DPN načrtovana obvozna cesta pomembno posegla v obstoječo in načrtovano grajeno strukturo mesta Lenart, je občina v sodelovanju z Direkcijo RS za infrastrukturo pristopila k iskanju za občino ustreznejših rešitev obvozne ceste Lenart.

Novi potek obvozne ceste v začetnem delu na zahodni strani Lenarta poteka delno preko zemljišč, ki ležijo v območju Uredbe o DPN in so določena za ureditev nadomestnega habitata – mrestišča. Avtocesta je že zgrajena in v uporabi, nadomestni habitat pa je bil izveden na drugi lokaciji, kot je bil načrtovan z Uredbo o DPN.

**2.2. Predhodna usklajenost načrtovanja občine z investitorjem državnega prostorskega izvedbenega akta oziroma z upravljavcem prostorskih ureditev državnega pomena**

Predlagana idejna rešitev obvozne ceste občine je bila predhodno predstavljena in usklajena z Zavodom RS za varstvo narave, OE Maribor (dopis št. 3563-0253/2023-3 z dne 12. 6. 2023), ki je k prostorskim rešitvam občine podal pozitivno strokovno mnenje. Preko obravnavanega  
območja dolžine 450 metrov oziroma površine 2500 kvadratnih metrov so načrtovani: nov most dolžine 46 metrov preko obstoječe grape, betonske varovalne ograje za usmerjanje dvoživk med migracijami pred mostom v dolžini 100 metrov in betonske varovalne ograje za usmerjanje dvoživk med migracijami med mostom in viaduktom čez dolino v dolžini 300 metrov.  
Vgradnja betonskih elementov varovalne ograje za dvoživke je predvidena obojestransko oziroma pod bankino v odvodnem jarku. V dopisu zavoda je bilo opozorjeno, da se opredeli stavbno zemljišče kot površine cest le na delih obeh parcel, ki zadevata območje pod cestnim telesom (most), na preostalem območju pa se ohranja namenska raba gozdno zemljišče.

Občina Lenart je k pobudi za pripravo občinskega prostorskega načrta v območju Uredbe o DPN pridobila predhodno soglasje upravljavca avtoceste in investitorja DPN, DARS d.d. (dopis št. 8.1.0./2023-PTPP/VK-0095 z dne 28. 6. 2023). V dopisu sta podana pogoja, da je treba pri načrtovanju upoštevati pogoje iz strokovnega mnenja Zavoda RS za varstvo narave (op.: v predhodnem odstavku te točke) in pobudo občine za načrtovanje prostorskih ureditev lokalnega pomena v območju državnega prostorskega akta predhodno uskladiti z investitorjem obvozne ceste Lenarta, Direkcijo RS za infrastrukturo.

Direkcija RS za infrastrukturo je k načrtovanim ureditvam obvozne ceste kot bodoči upravljavec Občini Lenart izdala pozitivno mnenje (dopis št. 35001-28/2014/11 (913) z dne 29. 8. 2023), pod pogoji, ki jih je v strokovnem mnenju navedel Zavod RS za varstvo narave OE Maribor.

**3. Obrazložitev sklepa**

Ministrstvo za naravne vire in prostor je preverilo možnost izvedbe in uporabe prostorskih ureditev, ki so določene z Uredbo o DPN, upoštevajoč pobudo Občine Lenart. Preverilo je zemljišča, ki jih je občina navedla v pobudi, z vidika potreb po poseganju nanje.

Vlada RS v skladu s tretjim odstavkom 89. člena ZUreP-3 ugotavlja, da so predlagane prostorske ureditve lokalnega pomena v skladu z Uredbo o DPN in s tem izpolnjeni pogoji za izdajo soglasja k pobudi Občine Lenart.